b"\n_START_ARTICLE_\nHarmattan\n_START_PARAGRAPH_\nEl harmattan \xc3\xa9s un vent c\xc3\xa0lid i pols\xc3\xb3s constant, propi del l\xc3\xadmit meridional del S\xc3\xa0hara, que bufa quan hi dominen els alisis del nord-est. Bufa del sud del S\xc3\xa0hara cap al golf de Guinea entre el final de novembre i la meitat de mar\xc3\xa7 (hivern). _NEWLINE_En passar pel desert recull part\xc3\xadcules fines de pols (entre 0,5 i 10 micr\xc3\xb2metres). Quan bufa fort pot dur pols i sorra a Am\xc3\xa8rica del Nord._NEWLINE_En alguns pa\xc3\xafsos de l'\xc3\x80frica occidental pot limitar la visibilitat i bloquejar el Sol durant diversos dies, comparable a una espessa boira. _NEWLINE_Sobre els avions provoca danys de milions de d\xc3\xb2lars en el fuselatge i cancel\xc2\xb7laci\xc3\xb3 de vols. La interacci\xc3\xb3 del harmattan amb el mons\xc3\xb3 pot causar tornados._NEWLINE_Causa malestar en les persones."